cyanic-selkie/wikianc huggingface dataset:
কান (শহর)
পরিবহন
নিস পোতাশ্রয়ে কর্সিকার বাস্তিয়া ও কালভি থেকে ফেরি পাওয়া যায়। এই সেবা প্রদান করে এসএনসিএম ফেরিটেরানি ও কর্সিকা ফেরিস। বাস্তিয়া থেকে কানে আসতে গতানুগতিক ফেরি দিয়ে সময় লাগে ৪ ঘণ্টা ৪৫ মিনিট এবং এক্সপ্রেস ফেরি দিয়ে ৪০ মিনিট। অন্যদিকে কালভি থেকে গতানুগতিক ফেরি দিয়ে সময় লাভ ৩ ঘণ্টা ৪৫ মিনিট এবং এক্সপ্রেস ফেরি দিয়ে ২ ঘণ্টা ৪৫ মিনিট।
ড্যানিয়েল ডে-লুইস
ড্যানিয়েল মাইকেল ব্লেইক ডে-লুইস (Daniel Michael Blake Day-Lewis) (জন্ম: ২৯ এপ্রিল, ১৯৫৭) একজন ইংরেজ অভিনেতা এবং ১৯৯৩ সালে তিনি আইরিশ নাগরিকত্ত্ব লাভ করেন।    চলচ্চিত্র জগতে তার পরিচয় অত্যন্ত বাছবিচার করে চলা একজন অভিনেতা হিসেবে, যিনি ১৯৯৭ সালের পর থেকে এখন পর্যণ্ত মাত্র চারটি চলচ্চিত্রে অভিনয় করেছেন। আর এসব চরিত্রে অভিনয় করতে তার পাঁচ বছর সময় চলে গিয়েছে। তিনি একজন মেথড অ্যাক্টর। অর্থাৎ, তিনি অভিনয় করেন অত্যন্ত সুসংবদ্ধভাবে। তার চরিত্রে অভিনয়ের ক্ষেত্রে কঠোর অধ্যবসায় ও গবেষণা করার জন্য তিনি বিশেষভাবে পরিচিত। প্রায় সময়ই দেখা যায়, কোনো একটি চলচ্চিত্রে কাজ করার সময় পুরো সময়টাই তিনি তার চরিত্রের মতো জীবনযাপন করেন।
ক্রিসটি ব্রাউন হিসেবে মাই লেফট ফুট (১৯৮৯) এবং ড্যানিয়েল প্লেইনভিউ হিসেবে দেয়ার উইল বি ব্লাড (২০০৭) চলচ্চিত্রে তার চরিত্রচিত্রণ তাকে অ্যাকাডেমি, বাফটা পুরস্কার, এবং স্ক্রিন অ্যাক্টরস গিল্ড পুরস্কার এনে দেয়। এছাড়া দেয়ার উইল বি ব্লাড চলচ্চিত্রের জন্য তিনি একটি গ্লোল্ডেন গ্লোব পুরস্কার এবং গ্যাঙ্গস অফ নিউ ইয়র্ক চলচ্চিত্রে অনবদ্য অভিনয়ের জন্য তিনি বাফটা পুরস্কার ও স্ক্রিন অ্যাক্টরস গিল্ড পুরস্কার লাভ করেন।
প্রাথমিক জীবন
ডে-লুইসের জন্ম যুক্তরাজ্যে। তার বাবা সিসিল ডে-লুইস ছিলেন একজন আইরিশ কবি। তার মা অভিনেত্রী জিল ব্যালকন ছিলেন একজন বাল্টিক বংশোদ্ভুত ইহুদি এবং তার বাবার নাম ছিলো স্যার মাইকেল ব্যালকন। মি. ব্যালকন ইয়েলিং স্টুডিওর সাবেক প্রধান ছিলেন। ড্যানিয়েল ডে-লুইসের জন্মের দুই বছর পর তার পরিবার গ্রীনিচের ক্রুম’স হিলে চলে আসে। এখানেই তিনি তার বড়ো বোনের সাথে বেড়ে ওঠেন। তার বড়ো বোনের নাম টামাসিন ডে-লুইস, যিনি পরবর্তীতে পেশাজীবনে একজন তথ্যচিত্র নির্মাতা এবং টেলিভিশনে রাধুনী হিসেবে আত্মপ্রকাশ করেন। ডে-লুইসের জন্মের সময় তার মায়ের বয়স ছিলো ৫৩ বছর এবং সন্তানদের প্রতি তার খুব একটা আগ্রহ ছিলো না। তিনি সেসময় নানা রকম অসুখ-বিসুখে ভুগতেন। আর বিভিন্ন স্বাস্থ্যসমস্যার ফলে ডে-লুইসের মাত্র ১৫ পনেরো বছর বয়সে তিনি মারা যান। সে সময় ডে-লুইস আবেগগত ভাবে খুব একটা পরিপক্ব ছিলেন না এবং বাবার সাথেও তার দূরত্ব ছিলো।
শৈশবে ডে-লুইসের অতিরিক্ত দুষ্টামির কারণে তার মা-বাবা ১৯৬৮ সালে, কেন্টের সেভেনঅক্‌স বিদ্যালয়ে আবাসিক ছাত্র হিসেবে ভর্তি করিয়ে দেন। সেখানে তার সাথে পরিচয় হয় তার অন্যতম দুইটি আগ্রহের বিষয়ের সাথে—কাঠের কাজ এবং অভিনয়। সেভেনঅক্‌স-এ দুই বছর কাটানোর পর, তিনি বিদ্যালয় বদল করেন। তাকে পাঠিয়ে দেয়া হয় পিটারসফিল্ডের বেডালেস বিদ্যালয়ে, যেখানে তার বোন ভর্তি হয়েছিলে। বিদ্যালয় বদলের পর ১৪ বছর বয়সে সানডে ব্লাডি সানডে চলচ্চিত্রে অভিনয়ের মাধ্যমে তার চলচ্চিত্রে অভিষেক ঘটে। এখানে তিনি অভিনয় করেছিলেন
১৯৮০-এর দশক
আশির দশকের শুরুর দিকে ডে-লুইস মঞ্চ এবং টেলিভিশন উভয় মাধ্যমেই কাজ করতেন। বিবিসির জন্যে তখন তিনি দুটি নাটকে অভিনয় করেন। একটি ছিলো ফ্রস্ট ইন মে, যেখানে তিনি একজন পুরুষত্বহীনের ভূমিকায় অভিনয় করেন এবং অপর নাটকটি ছিলো হাউ মেনি মাইলস টু ব্যাবিলন? এখানে তিনি অভিনয় করেন একজন দ্বিতীয় বিশ্বযুদ্ধকালীন সেনা কর্মকর্তার চরিত্রে। চলচ্চিত্রে তার অভিষেকের এগারো বছর পর, ডে-লুইস গান্ধী (১৯৮২) চলচ্চিত্রে অভিনয়ের মাধ্যমে তার নিয়মিত চলচ্চিত্রাভিনয় শুরু করেন। এখানে তার চরিত্রের নাম ছিলো কলিন।
১৯৯০-এর দশক
অস্কার জয়ের তিন বছর পর, ১৯৯২ সালে তার অভিনীত দ্য লাস্ট অফ দ্য মোহিকানস চলচ্চিত্রটি মুক্তি পায়।
১৯৯৩ সালে ডে-লুইস এডিথ হোয়ারটনের উপন্যাসের ওপর ভিত্তি করে নির্মীত, মার্টিন স্করসেস পরিচালিত চলচ্চিত্র দি এজ অফ ইনোসেন্স-এ অভিনয় করেন। সেখানে তার চরিত্রের নাম ছিলো নিউল্যান্ড আর্চার এবং তিনি অভিনয় করেছিলেন ওয়াইনোনা রাইডার ও মিশেল ফেইফারের বিপরীতে।
২০০০-এর দশক
চলচ্চিত্র জগতে পাঁচ বছর অনুপস্থিতির পর ২০০০ সালে তাকে দেখা যায় একাধিক অ্যাকাডেমি পুরস্কার মনোনয়ন প্রাপ্ত চলচ্চিত্র গ্যাঙ্গস অফ নিউ ইয়র্কে। এই চলচ্চিত্রটির পরিচালনায় ছিলেন মার্টিন স্করসেস, যার সাথে ডে-লুইস এজ অফ ইনোসেন্সে কাজ করেছিলেন। এই চলচ্চিত্রটির প্রযোজক ছিলেন হারভে ওয়েনস্টেইন। এখানে ডে-লুইসের চরিত্রটি ছিলো খলনায়কের এবং তিনি গ্যাঙ্গ লিডার “বিল দ্য বুচার” (বাংলায়: কসাই বিল)-এর ভূমিকায় অভিনয় করেছিলেন এবং সেখানে নায়ক ছিলেন লিওনার্ডো ডিক্যাপ্রিও। চলচ্চিত্রে অভিনয়ের সময় তিনি নিউমোনিয়ায় আক্রান্ত হন। কিন্তু তিনি চিকিৎসা নিতে বা গরম পোশাক পরতে অস্বীকৃতি জানান।
গ্যাঙ্গস অফ নিউ ইয়র্কের পর তার স্ত্রী রেবেকা মিলারের প্রস্তাবে তার ছবি দ্য ব্যালাড অফ জ্যাক এন্ড রোজ-এ অভিনয়ের প্রস্তাব দেন। এখানে তিনি ফুটিয়ে তুলেছেন একজন বাবার চরিত্র যিনি তার মাতৃহীন মেয়েকে একা বড়ো করে তুলেছেন এবং সেই সাথে তিনি তার জীবন নিয়ে অনুতপ্ত। এই চরিত্রটির বাস্তবতা বোঝার জন্য ডে-লুইস চলচ্চিত্রটিতে কাজ করার সময় তার স্ত্রীর থেকে আলাদা থাকতেন। চলচ্চিত্রটি মিশ্র প্রশংসা লাভ করে।
২০০৭ সালে ডে-লুইসকে দেখা যায় পল থমাস অ্যান্ডারসন পরিচালিত চলচ্চিত্র দেয়ার উইল ব্লাড চলচ্চিত্রে। চলচ্চিত্রটি আপটন সিনক্লেয়ার রচিত উপন্যাস ওয়েল! (Oil!)-এর উপর ভিত্তি করে তৈরি হয়েছিলো। ডে-লুইস চলচ্চিত্রটিতে অভিনয়ের জন্য ২০০৮ সালে বাফটা, স্ক্রিন অ্যাক্টরস গিল্ড (যা তিনি হিথ লেজারকে উৎসর্গ করেন), ক্রিটিক্‌স চয়েজ, গোল্ডেন গ্লোব, এবং অ্যাকাডেমি পুরস্কার লাভ করেন।
ব্যক্তিগত জীবন
ডে-লুইসের যুক্তরাজ্য ও আয়ারল্যান্ডের দ্বৈত নাগরিকত্ত্বের অধিকারী। ১৯৯৩ সালে তিনি তার আইরিশ নাগরিকত্ত্ব লাভ করেন।
তিনি তার পারিবারিক জীবন সম্মন্ধে জনসম্মুখে খুব কমই কথা বলেন। ফরাসি অভিনেত্রী ইসাবেল অ্যাডজানির সাথে তার প্রেম ছিলো, যা ছয় বছর স্থায়ী হয়েছিলো এবং অবশেষে
১৯৯৬ সালে তিনি যখন মঞ্চনাটক দ্য ক্রুসিবলের চলচ্চিত্ররূপে অভিনয় করার সময় তিনি নাট্যকার আর্থার মিলারের বাড়িতে বেড়াতে যান এবং সেখানে তার পরিচয় হয় লেখকের মেয়ে রেবেকা মিলারের সাথে এবং তারপর তা পরিণয়ে গড়ায়। এই দম্পতির দুইটি ছেলে আছে। তাদের নাম রোনান ক্যাল ডে-লুইস (জন্ম: ১৪ জুন, ১৯৯৮) এবং ক্যাশেল ব্লেইক ডে-লুইস (জন্ম: মে, ২০০২)। যুক্তরাজ্য ও আয়ার‌ল্যান্ডের বাড়িতে তারা তাদের সময়টা ভাগাভাগি করে কাটান।
দেলোয়ার হোসেন হত্যা
দেলোয়ার হোসেন ছিলেন একজন ৫০ বছর বয়সী বাংলাদেশী প্রকৌশলী যিনি ১১ মে, ২০২০ তারিখে খুন হন। তার পরিবারের সদস্যরা, সহকর্মীরা এবং বিভিন্ন সূত্র অভিযোগ করেছে যে দুর্নীতির বিরুদ্ধে দেলোয়ারের অবস্থান হত্যার পিছনে উদ্দেশ্য ছিল। দেলোয়ারের বিচারের দাবিতে বিক্ষোভকারীরা সারা দেশে বিক্ষোভ করেছে।  কর্তৃপক্ষ দাবি করেছে যে সহকর্মীদের মধ্যে দ্বন্দ্বের কারণে হত্যাকাণ্ড ঘটেছে যা শিকারের পরিবার অস্বীকার করেছে। ইনস্টিটিউশন অফ ইঞ্জিনিয়ার্স, বাংলাদেশ (আইইবি) এবং ট্রান্সপারেন্সি ইন্টারন্যাশনাল বাংলাদেশ (টিআইবি) এর মতো বিভিন্ন জাতীয় সংস্থা ভিকটিম এবং তার পরিবারের জন্য ন্যায়বিচার নিশ্চিত করতে বিষয়টির আরও তদন্তের দাবি জানিয়েছে। দেলোয়ার হোসেন স্ত্রী ও তিন ছেলে রেখে গেছেন।
দেলোয়ারের শিক্ষা ও কর্মজীবন
দেলোয়ার, একজন অদম্য, নিষ্ঠাবান, কঠোর পরিশ্রমী ব্যক্তি, বাংলাদেশ প্রকৌশল ও প্রযুক্তি বিশ্ববিদ্যালয়ের (বুয়েট) ১৯৮৬ ব্যাচের সিভিল ইঞ্জিনিয়ারিংয়ের ছাত্র ছিলেন। তিনি ১৯৯৩ সালে বুয়েট থেকে স্নাতক হন। মৃত্যুকালে তিনি গাজীপুর সিটি কর্পোরেশনের নির্বাহী প্রকৌশলী হিসেবে কর্মরত ছিলেন। ২০১৫ সালে নারায়ণগঞ্জ সিটি কর্পোরেশন থেকে গাজীপুর বদলি হন তিনি। দেলোয়ারের সম্পৃক্ততা ছিল রাস্তা নির্মাণের বড় উন্নয়ন কাজের পরিকল্পনা ও তত্ত্বাবধানে। গাজীপুর সিটি কর্পোরেশন ের ২০১৯-২০ অধিবেশনের জন্য প্রায় ৫৫০ মিলিয়ন মার্কিন ডলার ব্যয়ের বাজেট ছিল। দেলোয়ার সিটি কর্পোরেশনের জমি থেকে স্থানীয় প্রভাবশালী দখলদারদের উচ্ছেদেও বলিষ্ঠ ভূমিকা পালন করেন। কেউ কেউ মনে করেন, এসব কারণে রাজনৈতিকভাবে প্রভাবশালীরা তাকে অপছন্দ ও বিরোধিতা করতেন। হত্যা তদন্তের ঘনিষ্ঠ সূত্র ঢাকা ট্রিবিউনকে এ তথ্য জানিয়েছে
অ্যান্ডি ওয়ারহল
অ্যান্ডি ওয়ারহল বা অ্যান্ড্রু ওয়ারহলা (Andy Warhol বা Andrew Warhola; ৬ই আগস্ট, ১৯২৮ — ২২শে ফেব্রুয়ারি, ১৯৮৭) একজন আমেরিকান শিল্পী যিনি ভিজুয়াল আর্ট আন্দোলনের নেতৃস্থানীয় ব্যক্তিত্ব, অতি পরিচিত পপ আর্ট হিসাবে।
নটিক্যাল মাইল
থাম্ব| নটিক্যাল মাইল নৌপথ ও আকাশপথের দৈর্ঘ্য নির্ণয়ে ব্যবহৃত পরিমাপের একক। ১ নটিক্যাল মাইল সমান ১৮৫২ মিটার বা ৬০৭৬,০১ ফুট। এটি সিস্টেম অফ ইন্টারন্যাশনাল (এস আই) একক নয় (যদিও আন্তর্জাতিকভাবে ব্যবহারের জন্যে বি আই পি এম কর্তৃক স্বীকৃত)। ১ নটিক্যাল মাইল=২০২৫ গজ
এককের প্রতীক
নটিক্যাল মাইলের কোন আন্তর্জাতিকভাবে স্বীকৃত প্রতীক নেই।
রংপুর-৩
রংপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২১নং আসন। এ আসনের বর্তমান সাংসদ জাতীয় পার্টির সাদ এরশাদ, তিনি ২০১৯ উপনির্বাচনে নির্বাচিত হন।
সীমানা
এটি রংপুর জেলার সাবেক সদর উপজেলা (সিটি কর্পোরেশন এলাকাসহ) নিয়ে গঠিত।
কনকা গ্রুপ
কনকা গ্রুপ কোং., লিমিটেড (康佳集团) একটি চীনা ইলেকট্রনিক পণ্য প্রস্তুতকারী যার সদরদপ্তর শেনচেন, কুয়াংতুঙে অবস্থিত এবং শেনচেন স্টক এক্সচেঞ্জে তালিকাভূক্ত।
ইতিহাস
এটি ১৯৮০ সালে শেনচেন কনকা ইলেক্ট্রনিক গ্রুপ কোম্পানি লিমিটেড হিসেবে প্রতিষ্ঠিত হয় এবং ১৯৯৫ সালে এর নাম কনকা গ্রুপ কোম্পানি লিমিটেডে পরিবর্তন করে।
কোম্পানিটি ইলেকট্রনিক প্রস্তুতকারী যার সদরদপ্তর চীনের শেনচেনে অবস্থিত ও কুয়াংতুং, চীনে তাদের আরও কিছু ম্যানুফেকচারিং ফ্যাসিলিটি রয়েছে। কোম্পানিটি তাদের পণ্যসমূহ দেশীয় বাজার ও বাইরের বাজারেও বিক্রি করে।
মার্চ ২০১৮ মোতাবেক কোম্পানিটির চারটি প্রধান সাবসিডিয়ারি ছিলো।
সিউ শিবনারায়ণ
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা ও বারবাইস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন তিনি।
খেলোয়াড়ী জীবন
১৯৭০-৭১ মৌসুম থেকে ১৯৮০-৮১ মৌসুম পর্যন্ত সিউ শিবনারায়ণের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে আটটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন সিউ শিবনারায়ণ। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৭৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এছাড়াও, ১২ এপ্রিল, ১৯৭৮ তারিখে কাস্ত্রিসে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
এরপর তিনি মার্কিন যুক্তরাষ্ট্রে অভিবাসিত হন। অতঃপর, জাতীয় দলের অধিনায়কের দায়িত্বে ছিলেন।
বৃহৎ ব্যাপ্তির ব্যাকটেরিয়া নিরোধক ঔষধ
বৃহৎ ব্যাপ্তির ব্যাকটেরিয়া নিরোধক ঔষধ (Broad-antimicrobial spectrum antibiotic) বলতে এক ধরনের ব্যাকটেরিয়া নিরোধক ঔষধকে (অ্যান্টিবায়োটিক) বোঝায়, যেগুলি সাধারণত গ্রাম-ধনাত্মক ও গ্রাম-ঋণাত্মক - এই দুই প্রধান দলের ব্যাকটেরিয়া দলের উপরে কাজ করে থাকে। এছাড়া একটি বৃহৎ পরিসীমার মধ্যে অন্তর্গত বহু বিভিন্ন রোগ-সৃষ্টিকারী ব্যাকটেরিয়ার বিরুদ্ধে কাজ করে এরকম যেকোনও ব্যাকটেরিয়া নিরোধক ঔষধকেও বৃহৎ ব্যাপ্তির ব্যাকটেরিয়া নিরোধক ঔষধ ডাকা হয়ে থাকে। যখন সন্দেহ করা হয় যে কোনও ব্যাকটেরিয়াঘটিত রোগের সংক্রমণ হয়েছে, কিন্তু কোন্‌ দলের ব্যাকটেরিয়ার কারণে তা ঘটেছে, সেটি অজানা থাকে, তখন এই ঔষধগুলিকে ব্যবহার করা হয় (অভিজ্ঞতাভিত্তিক চিকিৎসা)। অথবা একাধিক দলের ব্যাকটেরিয়ার কারণে সংক্রমণ হয়েছে সন্দেহ হলেও এই ঔষধগুলি ব্যবহার করা হয়। এর বিপরীতে ক্ষুদ্র ব্যাপ্তির ব্যাকটেরিয়া নিরোধক ঔষধগুলি শুধুমাত্র নির্দিষ্ট একটি দলের ব্যাকটেরিয়ার উপরে কার্যকরী হয়ে থাকে। বৃহৎ ব্যাপ্তির ব্যাকটেরিয়া নিরোধক ঔষধগুলি শক্তিশালী হলেও এগুলি দেহের স্থানীয়, স্বাভাবিক ব্যাকটেরিয়াগুলির জন্য বিশেষভাবে ঝুঁকিপূর্ণ হতে পারে এবং জীবাণু নিরোধক সহিষ্ণুতার জন্ম দিতে পারে। বৃহৎ ব্যাপ্তির ব্যাকটেরিয়া নিরোধক ঔষধের একটি বহুল ব্যবহৃত উদাহরণ হল অ্যাম্পিসিলিন।
বলাইচাঁদ মুখোপাধ্যায়
বলাইচাঁদ মুখোপাধ্যায় (জন্ম: ১৯ জুলাই ১৮৯৯ - মৃত্যু: ৯ ফেব্রুয়ারি ১৯৭৯) একজন বাঙালি কথাসাহিত্যিক, নাট্যকার ও কবি। তিনি বনফুল ছদ্মনামেই অধিক পরিচিত। অবিভক্ত ভারতবর্ষের বিহার রাজ্যের মণিহারীতে তিনি জন্মগ্রহণ করেন। তাঁদের আদি নিবাস অধুনা পশ্চিমবঙ্গের হুগলী জেলার শিয়াখালা গ্রাম। তাঁদের পরিবার "কাঁটাবুনে মুখুজ্জ্যে" নামে পরিচিত ছিল৷ তিনি মূলত পেশায় চিকিৎসক ছিলেন ৷
জন্ম ও পরিবার
বলাইচাঁদ মুখোপাধ্যায়ের পিতার নাম সত্যচরণ মুখোপাধ্যায় ও মাতা মৃণালিনী দেবী। তার পিতা একজন চিকিৎসক ছিলেন এবং মাতা গৃহ বধু ছিলেন। তাঁদের আদি নিবাস শিয়াখালা হলেও বলাইচাঁদ মুখোপাধ্যায় অধুনা বিহারের পূর্ণিয়া জেলার মণিহারী গ্রামে জন্মগ্রহণ করেন। তার অনুজ অরবিন্দ মুখোপাধ্যায় খ্যাতনামা চিত্রপরিচালক।
শিক্ষা ও কর্মজীবন
প্রথমে মণিহারী স্কুলে এবং পরে সাহেবগঞ্জ জেলা র সাহেবগঞ্জ উচ্চ ইংরেজি বিদ্যালয়ে তিনি লেখাপড়া করেন। শেষোক্ত স্কুল থেকে ১৯১৮ খ্রিষ্টাব্দে প্রবেশিকা (এন্ট্রান্স) পরীক্ষায় উত্তীর্ণ হন। ১৯২০ খ্রিষ্টাব্দে তিনি আই.এস.সি, পরীক্ষায় উত্তীর্ণ হন হাজারীবাগ সেন্ট কলম্বাস কলেজ থেকে। কলকাতা মেডিকেল কলেজে চিকিৎসা শাস্ত্র অধ্যয়ন করেন তবে পাটনা মেডিক্যাল কলেজে থেকে এম.বি, ডিগ্রী লাভ করেন। প্যাথলজিস্ট হিসাবে ৪০ বৎসর কাজ করেছেন। ১৯৬৮ খ্রিষ্টাব্দ থেকে স্থায়ীভাবে কলকাতায় বসবাস করতে শুরু করেন। ১৯৭৯ খ্রিষ্টাব্দের ৯ ফেব্রুয়ারি তারিখে কলকাতা শহরে তার মৃত্যু হয়।
বলাইচাঁদ মুখোপাধ্যায় কৈশোর থেকেই লেখালেখি শুরু করেন। শিক্ষকদের কাছ থেকে নিজের নাম লুকোতে তিনি বনফুল ছদ্মনামের আশ্রয় নেন। ১৯১৫ খ্রিষ্টাব্দে সাহেবগঞ্জ স্কুলে পড়ার সময় মালঞ্চ পত্রিকায় একটি কবিতা প্রকাশের মধ্য দিয়ে তার সাহিত্যিক জীবনের সূত্রপাত ঘটে। শনিবারের চিঠি তে ব্যাঙ্গ কবিতা ও প্যারডি কবিতা লিখে সাহিত্য জগৎতে নিজের আসন স্থায়ী করেন। এছাড়াও নিয়মিত প্রবাসী, ভারতী এবং সমসাময়িক অন্যান্য পত্রিকায় ছোটগল্প প্রকাশ করেন।
প্রকাশনা
লেখক হিসেবে কবি বনফুল হাজারেরও বেশি কবিতা, ৫৮৬টি ছোট গল্প, ৬০টি উপন্যাস, ৫টি নাটক, জীবনী ছাড়াও অসংখ্য প্রবন্ধ রচনা করেছেন। তার রচনাবলীসমগ্র ২২ খণ্ডে প্রকাশিত হয়েছে ।
নাটক
বনফুল ছিলেন জীবনী-নাটকের পথিকৃৎ।
উপাধি
তার সাহিত্যকর্মের জন্য তিনি পদ্মভূষণ (১৯৭৫) উপাধি লাভ করেন। এছাড়াও তিনি শরৎস্মৃতি পুরস্কার (১৯৫১), রবীন্দ্র পুরস্কার (১৯৬২), বিশ্বভারতী বিশ্ববিদ্যালয়ের জগত্তারিণী পদক (১৯৬৭)পান। যাদবপুর বিশ্ববিদ্যালয় তাকে ডিলিট উপাধি প্রদান করে ১৯৭৩ সালে।
মৃত্যু
কলকাতায়, ৯ ফেব্রুয়ারি ১৯৭৯ তিনি মৃত্যুবরণ করেন।
জনতা কা রিপোর্টার
জনতা কা রিপোর্টার হল ভারতের একটি সংবাদ ওয়েবসাইট যা প্রাক্তন বিবিসি, নিউজলন্ডারি এবং আজ তক সাংবাদিক, রিফাত জাওয়াইদ ২০১৫ সালে প্রতিষ্ঠা করেছিলেন।
প্রকাশনাটি তার নিজস্ব পাঠক পোলের বৈধতার দাবির জন্য এবং ভুল প্রতিবেদনের জনপ্রিয় সমালোচনা পেয়েছে।
২০১৬ সালে, অল ইন্ডিয়া মজলিস-ই-ইত্তেহাদুল মুসলিমীনের সভাপতি, আসাদউদ্দিন ওয়াইসি বিহারের নির্বাচনের আগে সাম্প্রদায়িকতাকে উস্কে দেওয়ার জন্য প্রকাশনার বিরুদ্ধে মামলা করার হুমকি দিয়েছিলেন।
আল-মাআরিফ আল-ইসলামিয়া মাদ্রাসা
আল-মাআরিফ আল-ইসলামিয়া মাদ্রাসা সিঙ্গাপুরে  অবস্থিত একটি মাদ্রাসা। মাদ্রাসাটি শুধুমাত্র বালিকাদের পাঠদান করে। আল-মাআরিফে প্রাথমিক, মাধ্যমিক এবং প্রাক-বিশ্ববিদ্যালয় পর্যায়ের শিক্ষার্থী রয়েছে। মাদ্রাসাটি সিঙ্গাপুরের ছয়টি পূর্ণকালীন ইসলামিক মাদ্রাসার মধ্যে একটি। মাদ্রাসাটি পাঠ্যক্রম অন্যান্য অধিকাংশ মাদ্রাসার থেকে আলাদা। আল-মাআরিফের পাঠ্যক্রমে  ইসলামিক ধর্মীয় বিষয়গুলি এবং ধর্মনিরপেক্ষ বিষয়গুলির উপর সমান জোর দেওয়া হয়েছে। মাদ্রাসাটি সিঙ্গাপুর শিক্ষা মন্ত্রণালয়ের পাঠ্যক্রম অনুসরণ করে।
শুরুর বছরগুলি
১৯৩৬ সালে আল-মারিফ শেখ মুহাম্মদ ফাদলুল্লাহ সুহাইমি দ্বারা প্রতিষ্ঠিত হয়, যিনি মেয়েদের শিক্ষার একজন শক্তিশালী এবং প্রগতিশীল প্রবক্তা। আল-মারিফের সংস্কারবাদী আদর্শগুলি এর পাঠ্যক্রমের সাথে অ-ধর্মীয় বিষয়কে অন্তর্ভুক্ত করার সাথে সাথে প্রকাশ পেয়ে যায়। আল-আরিফ প্রথম মাদ্রাসা যারা ছাত্রীদের পাশাপাশি ছাত্রদেরও ভর্তি করায়। বর্তমানে আল-মারিফ দুটি মাদরাসার মধ্যে একটি, যারা কেবলমাত্র মেয়েদের মাদ্রাসা শিক্ষা দেয়। পরবর্তীতে মাদ্রাসার প্রতিষ্ঠাতা ফাদহলুল্লাহ সুহাইমির ছেলে কামিল নিজেই তার বাবার সংস্কারবাদী আদর্শের উদাহরণ দিয়েছেন। তার বাবা আল-আজহার বিশ্ববিদ্যালয়ে আইনশাস্ত্র অধ্যয়ন করে এবং তারপরে লন্ডনের লিঙ্কনস ইনে আইন অধ্যয়ন করে। পরে দেশে ফিরে এসে আইনজীবী এবং ধর্মীয় নেতা হিসাবে অবদান রেখেছেন।
সহযোগী অধ্যাপক খাইরুদিন এবং দয়াং হুসিন বলেছেন যে আল-আরিফ ইসলামিক সংস্কারবাদী আদর্শের দৃষ্টিভঙ্গিপূর্ণ মাদ্রাসাগুলির একটি নতুন জাতের প্রতিনিধিত্ব করে। সেই অনুসারে, আনুষ্ঠানিক এটি মুসলিম শিক্ষার সূচনার প্রতিনিধিত্ব করে। তারা লিখেছেনঃ
সমসাময়িক বছর
মাদ্রাসার সংস্কারবাদী আদর্শের সাথে সামঞ্জস্য রেখে আল-মাআরিফই প্রথম মাদ্রাসা যারা ছাত্রদের জিসিই পরিক্ষার জন্য প্রস্তুত করে। ১৯৬০-এর দশকে আজকের জিসিই 'ও' লেভেল পরীক্ষার সমতুল্য এবং পরের ১৯৭০-এর দশকের জিসিই 'এ' লেভেল পরীক্ষার সমতুল্য। মাদ্রাসা শিক্ষার্থীদের অবশ্যই ধর্মীয় এবং ধর্মনিরপেক্ষ উভয় বিষয়েই দক্ষ হতে হবে। এই পরিবর্তনটি বিপ্লবী হলেও এই বিশ্বাসেই মাদ্রাসাটি গড়ে তোলা হয়েছিল।
সুনিতা লাকরা
সুনিতা লাকরা (জন্ম ১১ই জুন ১৯৯১) হলেন একজন ভারতীয় ফিল্ড হকি খেলোয়াড়। সুনিতা ভারতের মহিলা জাতীয় ফিল্ড হকি দলে অন্তর্ভুক্ত হয়ে নিজের দেশের প্রতিনিধিত্ব করেছেন। তিনি ২০২০ সালের ২রা জানুয়ারি তারিখে হকি ইন্ডিয়ার মাধ্যমে হকি থেকে তাঁর অবসরের ঘোষণা করেন।
প্রাথমিক জীবন
সুনিতার বাবা একজন কৃষক। ছয় বছর বয়সে হকি শেখার জন্য তাঁকে রাউরকেলায় স্পোর্টস অথরিটি অফ ইন্ডিয়ায় (এসএআই) যোগ দিতে পাঠানো হয়েছিল। সুনিতার সম্প্রদায়ে, বেশিরভাগ মেয়ে এবং ছেলেরা ছোটবেলা থেকেই ফুটবল খেলতে শুরু করে, কিন্তু সুনিতার বাবা মনে করতেন যে ফুটবল একটি বিপজ্জনক খেলা এবং তাই তিনি নিজের মেয়েকে হকিতে প্রশিক্ষণ দিয়েছিলেন। সুনিতা বিয়ে করেছেন দীপক টপ্পোকে, যিনি ওড়িশা পুলিশ বিভাগে কাজ করেন।
কর্মজীবন
সুনিতা লাকরা ২০০৯ সালে তাঁর আন্তর্জাতিক অভিষেক করেছিলেন, এবং তারপর থেকে তাঁকে দলের মেরুদণ্ড হিসাবে উল্লেখ করা হয়েছে। তিনি ১৭তম এশিয়ান গেমস এবং মহিলা হকি ওয়ার্ল্ড লিগের দ্বিতীয় রাউন্ডে দলের অংশ ছিলেন। ২০১৫ সালের হকস বে কাপে নিউজিল্যান্ডের বিরুদ্ধে ভারতের লড়াই ছিল সুনিতার ৫০তম আন্তর্জাতিক ম্যাচে উপস্থিতি।
তিনি দলে রক্ষণ বিভাগে খেলেন। ২০১৭ সালে, পাঁচ ম্যাচ সিরিজের তৃতীয় ম্যাচে নিউজিল্যান্ডের বিরুদ্ধে একটি ম্যাচ খেলে সুনিতা তাঁর ১০০তম আন্তর্জাতিক ম্যাচ পূর্ণ করেন। ১৭তম এশিয়ান গেমস এবং ২০১৬ রিও অলিম্পিকে উল্লেখযোগ্য প্রদর্শনের মাধ্যমে লাকরা ভারতীয় হকিতে মর্যাদাক্রমের সিঁড়ি বেয়ে উঠেছিলেন। তিনি এশিয়ান চ্যাম্পিয়ন্স ট্রফিতে বিজয়ী ভারতীয় দলেরও অংশ ছিলেন, যেখানে দলটি চীনের বিরুদ্ধে ফাইনাল ম্যাচে জয়লাভ করেছিল। ২০১৭ সালের আগস্টে, ১৫ দিনের ইউরোপীয় সফরে তিনি ভারতের মহিলা জাতীয় ফিল্ড হকি দলের সদস্য হিসেবে নির্বাচিত হন, সফরটি শুরু হয়েছিল ২০১৭ সালে ৫ই সেপ্টেম্বর।
সুনিতাকে এশিয়ান চ্যাম্পিয়ন্স ট্রফি মহিলা হকিতে দলের নেতৃত্ব দেওয়ার দায়িত্ব দেওয়া হয়েছিল। এই টুর্নামেন্টটি ২০১৮ সালের মে মাসে কোরিয়ার ডংখায় শহরে শুরু হয়েছিল। তিনি ভারতীয় দলকে দ্বিতীয় স্থানে নিয়ে গিয়েছিলেন।
সুনিতা ১৮ সদস্যের দলের একজন সদস্য, যারা মহিলা হকি বিশ্বকাপের ১৪তম সংস্করণে খেলছে।
আয়তনমিতিক ফ্লাস্ক
থাম্ব|একটি আয়তনমিতিক ফ্লাস্ক একটি আয়তনমিতিক ফ্লাস্ক(পরিমাপ ফ্লাস্ক বা দাগাঙ্কিত ফ্লাস্ক) হল গবেষণাগারের যন্ত্রগুলোর মধ্যে একটি, এক ধরনের ল্যাবরেটরি ফ্লাস্ক, একটি নির্দিষ্ট তাপমাত্রায় একটি নির্দিষ্ট আয়তন ধারণ করার জন্য ক্রমাঙ্ক নির্ণয় করা হয়। আয়তনমিতিক ফ্লাস্ক সঠিক ক্রম এবং আদর্শ সমাধান নির্ণয়ের প্রস্তুতির জন্য ব্যবহার করা হয়। এই ফ্লাস্ক সাধারণত নাশপাতি আকৃতির, একটি সমতল তল, এবং কাঁচ(পাইরেক্স বা সাধারণ) বা প্লাস্টিক দিয়ে তৈরি। ফ্লাস্কের মুখ হয় একটি প্লাস্টিক স্ন্যাপ/স্ক্রু ক্যাপ দিয়ে সাজানো অথবা একটি পিটিএফই বা গ্লাস স্টপারসহ একটি জয়েন্টের সঙ্গে লাগানো। আয়তনমিতিক ফ্লাস্কের উপরের অংশ লম্বা এবং সরু; দাগাঙ্কিত করা। দাগগুলো নির্দেশ করে যে, তরলের পরিমাণ ঐ বিন্দু পর্যন্ত পূরণ করা হয়। চিহ্নটি সাধারণত "ধারণ করতে" (চিহ্নিত "TC" বা "IN") ২০°C এ ক্যালিব্রেট করা হয় এবং একটি লেবেলে অনুরূপভাবে নির্দেশ করা হয়। এছাড়াও ফ্লাস্কের লেবেল অভিহিত আয়তন, সহনশীলতা, নিখুঁত শ্রেণী, প্রাসঙ্গিক উৎপাদন মান এবং প্রস্তুতকারকের লোগো নির্দেশ করে। আয়তনমিতিক ফ্লাস্ক বিভিন্ন আকারের হয়; ১ মিলিলিটার থেকে ২০ লিটার তরল ধারণ করতে পারে।
শ্রেনি
আয়তনমিতিক ফ্লাস্কের জন্য ক্যালিব্রেশন এবং সহনশীলতার মান নিম্নলিখিত স্ট্যান্ডার্ড স্পেসিফিকেশন এন্ড প্র্যাকটিস অনুযায়ী সংজ্ঞায়িত করা হয়: এএসটিএম ই২৮৮, ই৫৪২, ই৬৯৪, আইএসও ১০৪২, এবং জিওএসটি ১৭৭০-৭৪। এই নির্দিষ্টকরণ অনুযায়ী, আয়তনমিতিক ফ্লাস্ক দুটি ভিন্ন শ্রেণিতে বিভক্ত। উচ্চ মানের ফ্লাস্ক(ক্লাস-এ, ক্লাস-1, ইউএসপি বা কোনো দেশের উপর নির্ভর করে সমতুল্য) আরো সঠিকভাবে স্থাপনকৃত দাগাঙ্কের সঙ্গে তৈরি করা হয়, এবং অনুসন্ধানযোগ্যতার জন্য একটি অনন্য সিরিয়াল নম্বর রয়েছে। যেখানে এর প্রয়োজন নেই, নিম্ন মানের (ক্লাস-বি বা সমতুল্য) ফ্লাস্ক গুণগত বা শিক্ষামূলক কাজের জন্য ব্যবহার করা হয়।
ব্যবহার
নিম্নে সাধারণ আয়তনমিতিক ফ্লাস্কের ব্যবহার দেওয়া হলঃ
পরিবর্তনসমূহ
আয়তনমিতিক ফ্লাস্ক সাধারণত রঙহীন কিন্তু আলোক সংবেদনশীল যৌগ যেমনঃ সিলভার নাইট্রেট বা ভিটামিন-এ পরিচালনার জন্য তা অম্বর-রঙের হতে পারে।
বৃহৎ পরিমাণ কঠিন পদার্থ যা পৃথকীকরণের জন্য একটি আয়তনমিতিক পাত্রে স্থানান্তর করা হয় তার জন্য আয়তনমিতিক ফ্লাস্কে একটি পরিবর্তন বিদ্যমান। এই ধরনের ফ্লাস্কের একটি চওড়া মুখ রয়েছে এবং এটি কোলরাউশ আয়তনমিতিক ফ্লাস্ক নামে পরিচিত। এই ধরনের আয়তনমিতিক ফ্লাস্ক সাধারণত সুগার বীটের মধ্যে চিনি উপাদান বিশ্লেষণে ব্যবহৃত হয়।
যদিও প্রচলিত আয়তনমিতিক ফ্লাস্কে একটি একক চিহ্ন আছে, বিশ্লেষণী রসায়ন এবং খাদ্য রসায়নে শিল্প বিভিন্ন আয়তনমিতিক পরীক্ষায় সঠিকভাবে পরিমাপকৃত আয়তন একত্রিত করতে একাধিক চিহ্ন বিশিষ্ট বিশেষ আয়তনমিতিক ফ্লাস্ক ব্যবহার করা হয়।
নির্দিষ্ট মধ্যাকর্ষণ নির্ধারণে আয়তনমিতিক পদ্ধতি ব্যবহারের জন্য লা শাতেলিয়ারের ফ্লাস্ক হল একটি অত্যন্ত বিশেষায়িত ধরনের আয়তনমিতিক ফ্লাস্ক।
পূর্ব পাকিস্তানের ইতিহাস
১৯৪৭ থেকে ১৯৭১ সাল পর্যন্ত পূর্ব বাংলা এবং পূর্ব পাকিস্তান এর ইতিহাস বাংলাদেশ এর পাকিস্তান অংশ হিসাবে স্বাধীনতার মধ্যবর্তী সময়কালকে কভার করে। ১৯৪৭ সালে ব্রিটিশ ঔপনিবেশিক শাসন থেকে ১৯৭১ সালে পাকিস্তান থেকে তার স্বাধীনতা পর্যন্ত।
বাংলা ভাষা আন্দোলন
শৈশবকালে পাকিস্তানের মুখোমুখি হওয়া সবচেয়ে বিভাজনমূলক সমস্যাগুলির মধ্যে একটি ছিল নতুন রাষ্ট্রের সরকারি ভাষা কী হবে তা নিয়ে প্রশ্ন। মোহাম্মদ আলী জিন্নাহ ভারতের বিহার এবং উত্তর প্রদেশ রাজ্যের উদ্বাস্তুদের দাবির কাছে নতি স্বীকার করেন, যারা জোর দিয়েছিলেন যে উর্দু পাকিস্তানের সরকারি ভাষা হবে। পশ্চিম পাকিস্তানের (পাঞ্জাবি, সিন্ধি, পুশতু, এবং বেলুচি) ভাষার স্পিকাররা তাদের ভাষাকে দ্বিতীয় স্থান দেওয়ায় বিরক্ত ছিল। - শ্রেণীর অবস্থা। পূর্ব পাকিস্তানে, অসন্তোষ দ্রুত সহিংসতায় রূপ নেয়। পূর্ব পাকিস্তানের বাঙালিরা পাকিস্তানের সমগ্র জনসংখ্যার সংখ্যাগরিষ্ঠ (একটি আনুমানিক 54%) গঠন করেছিল। তাদের ভাষা, বাঙালি, উর্দুর মতো, ইন্দো-আর্য ভাষা পরিবারের অন্তর্গত, তবে দুটি ভাষার বিভিন্ন লিপি এবং সাহিত্য ঐতিহ্য রয়েছে।
রাজনৈতিক সমস্যা
যে বিষয়টি নতুন দেশকে একত্রিত করে রেখেছিল তা হল পাকিস্তানের প্রতিষ্ঠাতাদের দৃষ্টিভঙ্গি এবং শক্তিশালী ব্যক্তিত্ব: জিন্নাহ, গভর্নর জেনারেল যিনি "কায়েদে আজম" (সর্বোচ্চ নেতা) নামে পরিচিত; এবং লিয়াকত আলি খান (১৮৯৫-১৯৫১), প্রথম প্রধানমন্ত্রী, জনপ্রিয়ভাবে কায়েদ ই মিলেট (সম্প্রদায়ের নেতা) নামে পরিচিত। স্বাধীনতার সময়ে প্রতিষ্ঠিত সরকারী যন্ত্রপাতি ছিল ভাইসরেগাল ব্যবস্থার অনুরূপ যেটি স্বাধীনতা-পূর্ব সময়ে প্রচলিত ছিল এবং জিন্নাহর সাংবিধানিক ক্ষমতার উপর কোনো আনুষ্ঠানিক সীমাবদ্ধতা ছিল না। বাংলাদেশে ১৯৭০-এর দশকে পাকিস্তান থেকে বাংলাদেশের স্বাধীনতা আন্দোলনের নেতা শেখ মুজিবুর রহমান একই মর্যাদা এবং আইনের স্বাভাবিক শাসন থেকে অব্যাহতি ভোগ করতেন। শেখ মুজিবুর রহমান প্রায়ই স্বৈরাচারী হওয়ার জন্য অনেক মহলে সমালোচিত হয়েছেন।
১৯৪৮ সালের সেপ্টেম্বরে জিন্নাহ মারা গেলে, ক্ষমতার আসন গভর্নর জেনারেল থেকে প্রধানমন্ত্রী লিয়াকতের কাছে স্থানান্তরিত হয়। লিয়াকতের রাজনীতিতে ব্যাপক অভিজ্ঞতা ছিল এবং ভারত থেকে আসা শরণার্থী হিসেবে পাকিস্তানের কোনো একটি প্রদেশের সাথে খুব বেশি ঘনিষ্ঠভাবে পরিচিত না হওয়ার অতিরিক্ত সুবিধা উপভোগ করেছিলেন। একজন মধ্যপন্থী, লিয়াকত একটি সংসদীয়, গণতান্ত্রিক এবং ধর্মনিরপেক্ষ রাষ্ট্রের আদর্শে সাবস্ক্রাইব করেছিলেন। প্রয়োজনে তিনি দেশের ধর্মীয় মুখপাত্রদের ইচ্ছাকে বিবেচনা করেছিলেন যারা পাকিস্তানকে একটি ইসলামিক রাষ্ট্র হিসাবে সমর্থন করেছিলেন। তিনি একটি নতুন সংবিধানের জন্য ধর্মনিরপেক্ষতার বিরুদ্ধে ইসলামের ভারসাম্য খুঁজছিলেন যখন তিনি ১৬ অক্টোবর, ১৯৫১-এ ভারতের বিরুদ্ধে যুদ্ধে লিয়াকতের অস্বীকৃতির বিরোধিতাকারী ধর্মান্ধদের দ্বারা নিহত হন। জিন্নাহ এবং লিয়াকত উভয়েরই চলে যাওয়ায়, পাকিস্তান একটি অস্থিতিশীল সময়ের মুখোমুখি হয়েছিল যা রাজনৈতিক বিষয়ে সামরিক ও বেসামরিক পরিষেবার হস্তক্ষেপ দ্বারা সমাধান করা হবে। স্বাধীনতার পর প্রথম কয়েকটা উত্তাল বছর পাকিস্তানের স্থায়ী রাজনৈতিক-সামরিক সংস্কৃতিকে সংজ্ঞায়িত করেছিল।
স্থিতিশীল সরকার প্রদানে রাজনীতিবিদদের অক্ষমতা মূলত তাদের পারস্পরিক সন্দেহের ফল। আনুগত্য জাতীয় এবং ইস্যু ভিত্তিক না হয়ে ব্যক্তিগত, জাতিগত এবং প্রাদেশিক হতে থাকে। গণপরিষদ-এর আলোচনায় প্রাদেশিকতা প্রকাশ্যে প্রকাশ করা হয়েছিল। গণপরিষদে, ঘন ঘন তর্ক-বিতর্ক পশ্চিম পাকিস্তানি পাঞ্জাব প্রদেশ জাতির উপর আধিপত্য বিস্তার করবে বলে আশঙ্কা প্রকাশ করে। একটি অকার্যকর সংস্থা, গণপরিষদ একটি সংবিধান প্রণয়ন করতে প্রায় নয় বছর সময় নিয়েছিল, যা বাস্তবিক সকল উদ্দেশ্যে কখনই কার্যকর করা হয়নি।
একজন রক্ষণশীল বাঙালি গভর্নর জেনারেল খাজা নাজিমুদ্দিন লিয়াকতকে প্রধানমন্ত্রী হিসেবে স্থলাভিষিক্ত করেন। প্রাক্তন অর্থমন্ত্রী গুলাম মোহাম্মদ, একজন পাঞ্জাবি কর্মজীবনের বেসামরিক কর্মচারী, গভর্নর জেনারেল হন। গোলাম মোহাম্মদ প্রাদেশিক স্বায়ত্তশাসন জন্য বাঙালি আন্দোলনের মোকাবিলা করতে নাজিমুদ্দিনের অক্ষমতায় অসন্তুষ্ট হন এবং নিজের ক্ষমতার ভিত্তি প্রসারিত করার জন্য কাজ করেন। পূর্ব পাকিস্তান উচ্চ মাত্রার স্বায়ত্তশাসনের পক্ষে ছিল, কেন্দ্রীয় সরকার বৈদেশিক বিষয়, প্রতিরক্ষা, যোগাযোগ এবং মুদ্রার চেয়ে সামান্য বেশি নিয়ন্ত্রণ করে। ১৯৫৩ সালে, গোলাম মোহাম্মদ প্রধানমন্ত্রী নাজিমুদ্দিনকে বরখাস্ত করেন, পাঞ্জাবে মার্শাল ল প্রতিষ্ঠা করেন এবং পূর্ব পাকিস্তানে গভর্নর শাসন (কেন্দ্রীয় সরকারের সরাসরি শাসন) জারি করেন। ১৯৫৪ সালে, তিনি তার নিজস্ব "প্রতিভা মন্ত্রিসভা" নিয়োগ করেছিলেন। মোহাম্মদ আলী বগুড়া, আরেকজন রক্ষণশীল বাঙালি এবং পূর্বে যুক্তরাষ্ট্র এবং জাতিসংঘ-এ পাকিস্তানের রাষ্ট্রদূত ছিলেন, তাকে প্রধানমন্ত্রী মনোনীত করা হয়েছিল।
১৯৫৪ সালের সেপ্টেম্বর এবং অক্টোবরের মধ্যে ঘটনাগুলির একটি শৃঙ্খল গভর্নর জেনারেল এবং প্রধানমন্ত্রীর মধ্যে সংঘর্ষে পরিণত হয়। প্রধানমন্ত্রী বগুড়া গভর্নর জেনারেল গোলাম মোহাম্মদের ক্ষমতাকে সীমিত করার চেষ্টা করেছিলেন 'ডি ফ্যাক্টো' সংবিধানে গৃহীত সংশোধনীর মাধ্যমে, ১৯৩৫ সালের ভারত সরকারের আইন। গভর্নর জেনারেল অবশ্য সেনাবাহিনী ও বেসামরিকদের নিরঙ্কুশ সমর্থন তালিকাভুক্ত করেছিলেন। সেবা, গণপরিষদ ভেঙ্গে, এবং তারপর একটি নতুন মন্ত্রিসভা গঠন. ব্যক্তিগত অনুসারী বগুড়ার একজন ব্যক্তি প্রধানমন্ত্রী ছিলেন কিন্তু কার্যকর ক্ষমতা ছাড়াই। জেনারেল ইস্কান্দার মির্জা, যিনি একজন সৈনিক এবং বেসামরিক কর্মচারী ছিলেন, তিনি স্বরাষ্ট্রমন্ত্রী হন; সেনা কমান্ডার জেনারেল মুহাম্মদ আইয়ুব খান প্রতিরক্ষা মন্ত্রী হন; এবং চৌধুরী মুহাম্মদ আলী, সিভিল সার্ভিসের প্রাক্তন প্রধান, অর্থমন্ত্রী ছিলেন। নতুন সরকারের মূল লক্ষ্য ছিল বিশৃঙ্খলামূলক প্রাদেশিক রাজনীতির অবসান এবং দেশকে একটি নতুন সংবিধান প্রদান করা। ফেডারেল কোর্ট অবশ্য ঘোষণা করেছে যে একটি নতুন গণপরিষদ ডাকতে হবে। গোলাম মহম্মদ আদেশটি লঙ্ঘন করতে অক্ষম হন এবং প্রাদেশিক পরিষদ দ্বারা নির্বাচিত নতুন গণপরিষদ প্রথমবারের মতো ১৯৫৫ সালের জুলাই মাসে মিলিত হয়। বগুড়া, যাদের নতুন পরিষদে সামান্য সমর্থন ছিল, আগস্টে পতন ঘটে এবং চৌধুরী তার স্থলাভিষিক্ত হন; গোলাম মোহাম্মদ, খারাপ স্বাস্থ্যে জর্জরিত, ১৯৫৫ সালের সেপ্টেম্বরে মির্জা কর্তৃক গভর্নর জেনারেল হিসাবে স্থলাভিষিক্ত হন।
পূর্ব বাংলায় যুক্তফ্রন্ট মন্ত্রিসভা
১৯৫৪ পূর্ব বাংলার আইনসভা নির্বাচন কে. ফজলুল হক-এর কৃষক শ্রমিক সমাজবাদী দল (কৃষক ও শ্রমিক সমাজতান্ত্রিক দল) এবং হোসেন শহীদ সোহরাওয়ার্দী এর নেতৃত্বাধীন আওয়ামী লিগ (পিপলস লিগ) ২২৩ সালে জয়লাভ করে। ২৩৭ মুসলিম আসনের মধ্যে (মোট ৩০৯ আসন) ইস্ট বেঙ্গল লেজিসলেটিভ অ্যাসেম্বলিতে।
মুসলিম লিগ ১৯৫৪ সালের প্রাদেশিক বিধানসভা নির্বাচনে যুক্তফ্রন্টের কাছে অপ্রতিরোধ্যভাবে পরাজিত হয়েছিল। পূর্ব পাকিস্তানের উপর পশ্চিম পাকিস্তানের আধিপত্য প্রত্যাখ্যান এবং বাঙালি প্রাদেশিক স্বায়ত্তশাসনের আকাঙ্ক্ষা ছিল জোটের একুশ-দফা প্ল্যাটফর্মের প্রধান উপাদান।
৩ এপ্রিল, ১৯৫৪, শের-ই-বাংলা এ. কে. ফজলুল হক চার সদস্য বিশিষ্ট যুক্তফ্রন্ট মন্ত্রিসভা গঠন করেন। ১৫ মে পূর্ণাঙ্গ মন্ত্রিসভা গঠিত হয়। হক প্রদেশের মুখ্যমন্ত্রীর দায়িত্ব নেন। কিন্তু ৩০ মে ১৯৫৪ তারিখে এ কে ফজলুল হকের বিরুদ্ধে বিচ্ছিন্নতার চেষ্টার অভিযোগে পাকিস্তানের গভর্নর-জেনারেল গোলাম মোহাম্মদ যুক্তফ্রন্ট সরকারকে বরখাস্ত করেন।
পূর্ব পাকিস্তানের নির্বাচন এবং জোটের বিজয় প্রমাণ করে নির্ঙ্কুশ বিজয়; নির্বাচনের পরপরই বাঙালি দলাদলি প্রকাশ পায় এবং যুক্তফ্রন্ট ভেঙে পড়ে। ১৯৫৪ থেকে ১৯৫৮ সালে আইয়ুবের ক্ষমতা গ্রহণ পর্যন্ত, কৃষক শ্রমিক এবং আওয়ামী লিগ পূর্ব পাকিস্তানের প্রাদেশিক সরকারের নিয়ন্ত্রণের জন্য অবিরাম যুদ্ধ চালায়।
ঘনপদার্থবিজ্ঞান
শক্তি স্তর
যেকোন ঘন পদার্থের মধ্যে ইলেক্ট্রনগুলি নানা শক্তিস্তরে বিস্তৃত থাকে। ইলেক্ট্রন একটি ফার্মিয়ন হবার ফলে পাউলির বহিষ্করণ সূত্র অনুসারে একেবারে একই শক্তিস্তরে একটির বেশি ইলেক্ট্রন একসাথে অবস্থান করতে পারে না। অতএব দুটি সমান শক্তির ইলেক্ট্রন সহাবস্থান করলে তাদের শক্তিস্তর একটির বদলে দুটি শক্তি স্তরে বিশ্লিষ্ট হয়ে যায়। কিন্তু ঘন পদার্থের মধ্যে এত বেশি ইলেক্ট্রন সহাবস্থান করে যে তাদের বিশ্লিষ্ট শক্তিস্তরগুলি কাছাকাছি থেকে একটিই প্রশস্ত শক্তিস্তর তৈরি করে যাতে "ব্যান্ড" বলে।
ফের্মি স্তর
অর্ধপরিপূর্ণ ব্যান্ডের পরম শুন্য তাপমাত্রায় উচ্চতম অধিকৃত স্তরকে ফের্মি স্তর বলে।
পরিবহন ব্যান্ড (conduction band)
পরমানুতে অবস্থিত মুক্ত যোজন ইলেক্ট্রন বিদ্যুৎ পরিবহনে অংশগ্রহণ করে ফলে এদেরকে পরিবহন ইলেক্ট্রন বলে। এই ইলেক্ট্রনগুলোর শক্তির পাল্লা বা ব্যান্ডকে পরিবহন ব্যান্ড বলে।এই ব্যান্ডটির মধ্যে যে ইলেকট্রন গুলো ডিলোকালাইজড (Delocalized) বা অনাবদ্ধ অর্থাৎ তারা কোনো একটি বিশেষ কেন্দ্রীণের চারিদিকে আবদ্ধ না থেকে পুরো ঘন পদার্থটির উপর মিলিত ভাবে ছড়িয়ে থাকে)।
লা নুয়াভা সারদেইনা
লা নুয়াভা সারদেইনা সার্ডিনিয়া দ্বীপের একটি ইতালিয়ান আঞ্চলিক দৈনিক পত্রিকা।
ইতিহাস এবং প্রোফাইল
লা নুয়াভা সারদেইনা ১৮১৯ সালে এনরিকো বার্লিংগুয়ার কর্তৃক প্রতিষ্ঠিত, যিনি একই নামে নাম, ইতালীয় কমিউনিস্ট পার্টির জাতীয় সম্পাদক এনরিকো বার্লিংগুয়ারের দাদা ছিলেন। কাগজটির সদর দপ্তর সাসারিতে অবস্থিত। লা নুয়াভা সারদেইনা ১৯৮০ সালে গ্রুপ্পো ইদিদোরিয়ালে এল'এস্প্রেসো দ্বারা অধিগ্রহণ করা হয়েছিল।
২০০৮ সালের লা নুয়াভা সারদেইনার প্রচলন ছিল ৫৯,৮১৯ অনুলিপি। এস্প্রেসো গ্রুপ জানিয়েছে যে, ২০১৪ সালে কাগজের প্রচলন ছিল ৪২,৩০০ কপি।
আব্দুন নূর ইন্দেশ্বরী
আব্দুন নূর চৌধুরী, শায়খে ইন্দেশ্বরী ছিলেন একজন বাংলাদেশি দেওবন্দি ইসলামি পণ্ডিত ও লেখক। তিনি হুসাইন আহমদ মাদানির অন্যতম শাগরেদ। তাছাড়া ইন্দেশ্বরী সাহেব আল জামিয়াতুল ইসলামিয়া দারুল উলুম মৌলভীবাজার মাদ্রাসার প্রতিষ্ঠাতা মুহতামিম। তিনি আযাদ দ্বীনী এদারায়ে তালীম বাংলাদেশ শিক্ষাবোর্ডের সাথে সম্পৃক্ত ছিলেন।
জীবনী
আব্দুন নূর দক্ষিণ শ্রীহট্ট মহকুমার (বর্তমান মৌলভীবাজার জেলা) কমলগঞ্জ থানার ইন্দেশ্বর গ্রামের একটি সম্ভ্রান্ত বাঙ্গালী মুসলিম চৌধুরী পরিবারে জন্মগ্রহণ করেন। তাঁর বাবা মাওলানা আহমদ আলী চৌধুরী ছিলেন একজন জবরদস্ত আলেমে দ্বীন এবং রশীদ আহমদ গঙ্গোহীর শাগরেদ।
আব্দুন নূর ইন্দেশ্বরী সাহেব ছিলেন তবলিগী জমাতের সালিশ। ১৯৩৭ সালে আব্দুন নূর ইন্দেশ্বরী সাহেব লুৎফুর রহমান বর্ণভীর সহযোগিতায় আল জামিয়াতুল ইসলামিয়া দারুল উলুম মৌলভীবাজার মাদ্রাসা প্রতিষ্ঠা করেছিলেন। সেবছর থেকে তিনি ১৯৯২ সালে ইন্তেকাল পর্যন্ত এই মাদ্রাসার মুহতামিম ছিলেন। তাঁর জামাতা হবিগঞ্জের খলিফায়ে মাদানী সিরাজুল হক চৌধুরী ছিলেন মাদ্রাসার পরবর্তী মুহতামিম। ইন্দেশ্বরী সাহেবের ছেলে যোবায়ের আহমদ চৌধুরী হলেন জামিয়া ইসলামিয়া ইব্রাহিমিয়া উজানি মাদ্রাসার শায়খুল হাদীছ এবং বেফাকুল মাদারিসিল আরাবিয়া বাংলাদেশ শিক্ষাবোর্ডের সাবেক মহাপরিচালক।
উনার নামে শায়েখে ইন্দেশ্বরী (র.) এইড ট্রাস্ট ইউকে প্রতিষ্ঠিত হয়েছে।
অনুসন্ধান কমিটি, ২০২২
অনুসন্ধান কমিটি, ২০২২ হলো বাংলাদেশের ১৩তম নির্বাচন কমিশনের প্রধান নির্বাচন কমিশনার ও অন্যান্য নির্বাচন কমিশনার নিয়োগে যোগ্য ব্যক্তি বাছাইয়ের জন্য ২০২২ সালের ৫ ফেব্রুয়ারি রাষ্ট্রপতি আবদুল হামিদ কর্তৃক গঠিত একটি কমিটি। ওবায়দুল হাসানকে সভাপতি করে এই কমিটির সদস্য সংখ্যা ৬ জন। ইতিপূর্বে বাংলাদেশে এই ধরনের দুটি কমিটি গঠিত হলেও আইনের মাধ্যমে গঠিত হওয়া কমিটি এটিই প্রথম। এই কমিটি গঠনের সপ্তাহখানেক পূর্বে প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন, ২০২২ পাস করা হয়। ক্ষমতাসীন আওয়ামী লীগ এই কমিটিকে স্বাগত জানালেও প্রধান বিরোধী দল বিএনপি এবং ইসলামী আন্দোলন বাংলাদেশ সহ ১৫টি রাজনৈতিক দল নির্বাচনকালীন সরকারের ভূমিকার প্রশ্ন তুলে কমিটির যাবতীয় কর্মকাণ্ডে সম্পৃক্ত হওয়া থেকে বিরত থাকে। ২৪ ফেব্রুয়ারি কমিটি রাষ্ট্রপতিকে তাদের সুপারিশ জমা দেয়। কমিটির সুপারিশের ভিত্তিতে ২৬ ফেব্রুয়ারি রাষ্ট্রপতি হাবিবুল আউয়াল কমিশন গঠন করেন।
প্রেক্ষাপট
২০২২ সালের ফেব্রুয়ারিতে নুরুল হুদা কমিশনের মেয়াদ শেষ হয়। তার পূর্বে ১৩তম নির্বাচন কমিশন গঠনের জন্য ২০২১ সালের ডিসেম্বরে প্রস্তুতি শুরু করে সরকার। ২০২১ সালের ২০ ডিসেম্বর থেকে ২০২২ সালের ১৭ জানুয়ারি পর্যন্ত বিভিন্ন রাজনৈতিক দলের সাথে সংলাপে অংশগ্রহণ করেন রাষ্ট্রপতি আব্দুল হামিদ। প্রধান বিরোধীদল সহ কয়েকটি দল রাষ্ট্রপতির সংলাপ বর্জন করে। সংলাপে অংশগ্রহণকারী প্রায় রাজনৈতিক দল নির্বাচন কমিশন গঠনের জন্য আইন প্রণয়নের প্রস্তাব দেয়। শুরুতে আইন প্রণয়নে সরকারের আগ্রহ ছিল না। অবশেষে ২০২২ সালের ২৭ জানুয়ারি জাতীয় সংসদে প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন, ২০২২ পাস করা হয়। রাষ্ট্রপতির সম্মতিলাভের পর ২৯ জানুয়ারি বিলের গেজেট প্রকাশিত হয়। আইন মোতাবেক রাষ্ট্রপতি ৫ ফেব্রুয়ারি নির্বাচন কমিশন গঠনে ৬ সদস্যবিশিষ্ট অনুসন্ধান কমিটি গঠন করেন।
সদস্যবৃন্দ
প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন, ২০২২ অনুযায়ী এই কমিটির মোট ৬ সদস্যের মধ্যে ৪ জন পদাধিকারবলে নিয়োগপ্রাপ্ত এবং দুইজন রাষ্ট্রপতির মনোনীত বিশিষ্ট নাগরিক যাদের একজন নারী। কমিটির সদস্যবৃন্দ:
কর্মপদ্ধতি
প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন, ২০২২ অনুযায়ী কমিটি গঠনের ১৫ কার্যদিবসের মধ্যে রাষ্ট্রপতির কাছে যোগ্য ব্যক্তিদের নাম প্রস্তাবের বাধ্যবাধকতা রয়েছে। সে অনুসারে কমিটির মেয়াদ ২৪ ফেব্রুয়ারি পর্যন্ত। অনুসন্ধান কমিটি প্রধান নির্বাচন কমিশনার ও কমিশনারদের প্রতিটি পদের জন্য ২ জন করে ১০ জনের নাম প্রস্তাব করবে। এ ১০ জনের মধ্য থেকে সিইসিসহ পাঁচজনকে দিয়ে ইসি গঠন করবেন রাষ্ট্রপতি। অনুসন্ধান কমিটির কাজ সম্পর্কে আইনে বলা হয়েছে, "এই কমিটি স্বচ্ছতা ও নিরপেক্ষতার নীতি অনুসরণ করে দায়িত্ব পালন করবে। আইনে বেঁধে দেওয়া যোগ্যতা, অযোগ্যতা, অভিজ্ঞতা, দক্ষতা ও সুনাম বিবেচনা করে সিইসি ও নির্বাচন কমিশনার পদে নিয়োগের জন্য রাষ্ট্রপতির কাছে সুপারিশ করা হবে।"
কার্য বিবরণী
কমিটির গঠনের পরদিন ৬ ফেব্রুয়ারি বাংলাদেশ সুপ্রিম কোর্টের জাজেস লাউঞ্জে কমিটির প্রথম বৈঠক অনুষ্ঠিত হয়। এই বৈঠকের পর অনুসন্ধান কমিটি ১০ ফেব্রুয়ারি বিকাল ৫টার মধ্যে দেশের সব নিবন্ধিত রাজনৈতিক দলগুলোকে প্রধান নির্বাচন কমিশনার ও অন্যান্য নির্বাচন কমিশনার পদে নিয়োগের সুপারিশের জন্য যোগ্যতাসম্পন্ন ব্যক্তিদের নাম প্রস্তাব করতে বলে। ৮ ফেব্রুয়ারি কমিটির দ্বিতীয় বৈঠক অনুষ্ঠিত হয়। ওই বৈঠকে নির্বাচন কমিশন গঠনের বিষয়ে মতামত নিতে দেশের বিশিষ্টজনদের সঙ্গে বসার সিদ্ধান্ত নেওয়া হয়। সে অনুযায়ী কমিটি ৬০ বিশিষ্টজনকে চিঠি দেয়। ১২ ফেব্রুয়ারি দুই দফায় বিশিষ্টজনদের মতামত নেয় সার্চ কমিটি। প্রথম দফার আমন্ত্রিত ২২ জনের মধ্যে উপস্থিত হন ১৪ জন। দ্বিতীয় দফায় আমন্ত্রিত ১৫ জনের মধ্যে উপস্থিত হন ১১ জন। ১৩ ফেব্রুয়ারি বিশিষ্টজনদের সাথে শেষ ধাপের বৈঠক অনুষ্ঠিত হয়। এ দফায় ২৩ জনকে আমন্ত্রণ জানানো হলেও ১৮ জন সাড়া দেন।
কমিটির নাম প্রস্তাবের সময়সীমার মধ্যে ক্ষমতাসীন আওয়ামী লীগসহ মোট ২৪টি নিবন্ধিত রাজনৈতিক দল অনুসন্ধান কমিটির কাছে নাম প্রস্তাব করেছে। এ ছাড়া ৬টি পেশাজীবী সংগঠন এবং ব্যক্তিপর্যায় থেকে নামের বিষয়ে প্রায় ২০০ প্রস্তাব এসেছে। সব মিলিয়ে প্রায় সাড়ে তিনশ নাম জমা পড়ে। নিবন্ধিত ৩৯টি রাজনৈতিক দলের মধ্যে বিএনপি ও ইসলামী আন্দোলন বাংলাদেশ সহ ১৫টি রাজনৈতিক দল ইসি গঠনে কোনো নাম জমা দেয়নি। কারণ হিসেবে তারা নির্বাচনকালীন সরকারের ভূমিকাকে গুরুত্বপূর্ণ মনে করে। দেশের বিশিষ্ট নাগরিকরা অনুসন্ধান কমিটির কাছে আসা সব নাম প্রকাশের দাবি জানায়। এরই পরিপ্রেক্ষিতে অনুসন্ধান কমিটি ১৪ ফেব্রুয়ারি ৩২২ জনের নাম প্রকাশ করে, যার মধ্যে প্রায় এক-তৃতীয়াংশ সাবেক আমলা। তবে কারা এসব ব্যক্তির নাম প্রস্তাব করেছে তা প্রকাশ করা হয়নি। ২৪ ফেব্রুয়ারি পর্যন্ত সময় ছিল অনুসন্ধান কমিটির। নাম প্রকাশের পর কমিটি জানায় যে, উক্ত সময়কালের মধ্যে যেসব রাজনৈতিক দলগুলো এখনো নাম প্রস্তাব করেনি তাদের মধ্যে কেউ প্রস্তাবনা জমা দিলে তা বিবেচনায় নেওয়া হবে। ১৫ ফেব্রুয়ারি কমিটির তৃতীয় বৈঠক অনুষ্ঠিত হয়। ১৯ ফেব্রুয়ারি কমিটির  চতুর্থ বৈঠকে তিন শতাধিক নাম থেকে ২০ জনকে বাছাই করা হয়। ২০ ফেব্রুয়ারি কমিটির পঞ্চম বৈঠকে সেই ২০ জন থেকে ১২–১৩ জনকে বাছাই করা হয় এবং নির্বাচিত ১০ জনের নাম প্রকাশ না করার সিদ্ধান্ত হয়। ২২ ফেব্রুয়ারি কমিটির ষষ্ঠ বৈঠকে ১০ জনের নাম চূড়ান্ত করে সিলগালা করা হয়। তবে পূর্বের সিদ্ধান্ত অনুযায়ী নামগুলো প্রকাশ করা হয় নি। ২৪ ফেব্রুয়ারি কমিটি রাষ্ট্রপতিকে নামগুলো জমা দেয়। সেখান থেকে রাষ্ট্রপতি আব্দুল হামিদ ২৬ ফেব্রুয়ারি হাবিবুল আউয়াল কমিশন গঠন করেন।
প্রতিক্রিয়া
কমিটি গঠনের পর প্রতিক্রিয়ায় ক্ষমতাসীন আওয়ামী লীগ এটিকে সুন্দর ও নিরপেক্ষ হয়েছে বলে উল্লেখ করে। জাতীয় পার্টি কমিটির উপর আস্থা জ্ঞাপন করে বলেন, "নির্বাচন কমিশন গঠনে তাঁরা কাদের নাম প্রস্তাব করেন, সেটিই দেখার বিষয়।" তবে প্রধান বিরোধী দল বিএনপি কমিটি নিয়ে কোনো আগ্রহ দেখায়নি। তারা এটাকে জনগণের সঙ্গে প্রতারণা উল্লেখ করে তত্ত্বাবধায়ক সরকারের দাবি জানায়। নবগঠিত কমিটিকে আইন অনুযায়ী স্বচ্ছতা ও নিরপেক্ষতাকে সর্বোচ্চ প্রাধান্য দেওয়ার আহ্বান জানায় ট্রান্সপারেন্সি ইন্টারন্যাশনাল বাংলাদেশ। সুশাসনের জন্য নাগরিক নবগঠিত কমিটির কর্মপদ্ধতির নিরপেক্ষতা নিয়ে সংশয় প্রকাশ করে। এই কমিটি দিয়ে জনআকাঙ্খা পূরণ সম্ভব নয় বলে ইসলামী আন্দোলন বাংলাদেশের নায়েবে আমির সৈয়দ ফয়জুল করিম মন্তব্য করেন। তিনি নির্বাচনকালীন সরকার প্রতিষ্ঠার মাধ্যমে রাজনৈতিক সঙ্কট দূর করার আহ্বান জানান।
বিএলটি ককটেইল
বিএলটি ককটেইল হলো এমন একটি ককটেইল যা একটি বিএলিট স্যান্ডউইচ (বেকন, লেটুস ও টমেটো)-এর উপাদানগুলোকে ভদকার সাথে সংমিশ্রিত করে তৈরী করা হয়। এই পানীয়টির বিভিন্ন ধরনের মধ্যে আছে প্রচলিত ভদকার পরিবর্তে বেকন ভদকা ব্যবহার করা, লেটুস-এর পরিবর্তে মদ ব্যবহার করা, বেকন লবণ যুক্ত করা অথবা শসার স্বাদযুক্ত ভদকা ব্যবহার করা।
দক্ষিণ এশীয় ফুটবল ফেডারেশন
সাউথ এশিয়ান ফুটবল ফেডারেশন বা দক্ষিণ এশীয় ফুটবল ফেডারেশন (সাফ) (South Asian Football Federation) দক্ষিণ এশিয়ার ফুটবল খেলার সাথে জড়িত দেশগুলোর সংস্থা। ১৯৯৭ সালে এ ফেডারেশন প্রতিষ্ঠিত হয়। শুরুতে ৬টি দেশ এর প্রতিষ্ঠাতা সদস্য হিসেবে ছিল। পরবর্তীতে ২০০০ সালে ভুটান এবং ২০০৫ সালে আফগানিস্তান এতে অন্তর্ভুক্ত হয়। ফেডারেশনটি পুরুষদের জাতীয় ফুটবল দলগুলোর প্রধানতম প্রতিযোগিতা হিসেবে সাউথ এশিয়ান ফুটবল ফেডারেশন কাপ বা সাফ চ্যাম্পিয়নশিপ আয়োজন করে থাকে।
বিএলটি ককটেইল
এই পানীয়টি ২০০৯ সালে মার্কিন যুক্তরাষ্ট্রে জনপ্রিয়তা অর্জন করে। এই পানীয়টির বিভিন্ন ধরন কলোরাডো, ফ্লোরিডা, মেইন, ম্যাসাচুসেটস, মিসৌরী, অরেগন, এবং ভার্জিনিয়াসহ অন্যান্য অঞ্চলগুলোতে পরিবেশন করা হয়েছিল। এটি কানাডা এবং যুক্তরাজ্যেও নজর কারে।
দক্ষিণ এশীয় ফুটবল ফেডারেশন
সাবেক সদস্য
আফগানিস্তান ২০০৫ সালে দক্ষিণ এশীয় ফুটবল ফেডারেশন বর্ধিত সদস্য হিসাবে যোগ দেয়। কিন্তু ২০১৫ সারে মধ্য এশীয় ফুটবল এসোসিয়েশন প্রতিষ্ঠিত উদ্যোগ গ্রহণ করলে আফগানিস্তান সাফ ত্যাগ করে এবং সিএএফএ এর প্রতিষ্ঠাতা সদস্য হিসাবে যোগ দেয়।
বিএলটি ককটেইল
ফ্র্যাঙ্ক ব্রুনি, দ্য নিউ ইয়র্ক টাইমস এর প্রধান রেস্তরাঁ সমালোচক, ২০০৭ সালে শেফ গর্ডন রামজের তৈরী করা বিএলটি ককটেইল-এর বিষয়ে একটি সন্তোষজনক পর্যালোচনা প্রকাশ করেন। ২০০৯ সালে এ্যাসোসিয়েটেড প্রেস-এর একটি পর্যালোচনা এ্যালেক্সান্ড্রিয়া, ভার্জিনিয়ার  মিশ্রণবিদ টড থ্র্যাসার-এর তৈরী বিএলটি ককটেইলকে 'একটি মন-টলানো, জিভে জল আসার পালায় ভরা একটি পানীয়' হিসেবে বর্ণনা করেছে।  দ্য বোস্টন গ্লোব, লন্ডন-এর দ্য টাইমস, এবং টরোন্টো, কানাডা-ভিত্তিক সংবাদপত্র দ্য গ্লোব এ্যান্ড মেইল-এর খাদ্য সমালোচকরা এই পানীয়টির পক্ষে সন্তোষজনক পর্যালোচনা প্রদান করেছে।
ইতিহাস
২০০৭ সালে দ্য নিউ ইয়র্ক টাইমস এর প্রধান রেস্তরাঁ সমালোচক ফ্রাঙ্ক ব্রুনি শেফ গরডন রামজে  এর তৈরী বিএলটি ককটেইল-এর একটি সন্তোষজনক পর্যালোচনা করেন। এই অরেগনবাসী ২০০৯ সালে প্রতিবেদন করেন যে গিল্ট ক্লাব নামে অরেগনের একটি প্রতিষ্ঠানের মিশ্রণবিদরা যে গ্লাসে বিএলটি ককটেইল পরিবেশন করা হয় তার কানায় চূর্ণ বেকন সংমিশ্রিত লবণের প্রলেপ লাগিয়ে পরিবেশন করে।  এ্যাসপেন, কলোরাডোতে বিএলটি ককটেইল-এর বিভিন্ন ধরন আবিষ্কার করা হয় এবং এগুলো ২০০৯ সালের অাগাস্ট মাসে গোচরীভূত হয়। এ্যালেক্সান্ড্রিয়া, ভার্জিনিয়াতে এর একটি ভিন্ন সংস্করণ আবিষ্কার করা হয় এবং সেটি এ্যাসোসিয়েটেড প্রেস-এর প্রতিবেদনের মাধ্যমে ২০০৯ সালের আগস্ট মাসে জনপ্রিয়তা অর্জন করে।  ২০১০ সালের একটি প্রতিবেদনে ওমাহা ওয়ার্ল্ড-হেরfল্ড উল্লেখ করে যে ওমাহা, নেব্রাস্কায় তৈরী করা এই পানীয়টির একটি সংস্করণে 'বিএলটি' নামের শব্দসংক্ষেপের এল এর ক্ষেত্রে লেটুস ব্যবহারের পরিবর্তে মদ ব্যবহার করা হয়।
দক্ষিণ এশীয় ফুটবল ফেডারেশন
জাতীয় মহিলা দল
সর্বশেষ হালনাগাদ মার্চ ২০১৫।
সাফ চ্যাম্পিয়নশিপ
সংস্থাটি সাউথ এশিয়ান ফুটবল ফেডারেশন কাপ বা দক্ষিণ এশীয় ফুটবল ফেডারেশন কাপ নামে একটি প্রতিযোগিতা পরিচালনা করে। দক্ষিণ এশীয় ফুটবল ফেডারেশন কাপ পূর্বে দক্ষিণ এশীয় ফুটবল ফেডারেশন গোল্ড কাপ নামে পরিচিত ছিল। এছাড়াও, ১৯৯৩ সালে এটি সার্ক গোল্ড কাপ এবং ১৯৯৫ সালে সাউথ এশিয়ান গোল্ড কাপ নামেও অনুষ্ঠিত হয়। প্রতি দুই বছর অন্তর প্রতিযোগিতাটি অনুষ্ঠিত হয়।
বিএলটি ককটেইল
বিশ্লেষণ
দ্য গ্লোব এ্যা্ন্ড মেইল, এর জন্য আগস্ট ২০০৯-এর একটি নিবন্ধে সারাহ বোসভেল্ড বলেছেন যে একজন ব্যক্তির জন্য ঘরে বসে বেকন ভদকা তৈরী করা খুবই কঠিন ছিল, এবং তাই তার পরিবর্তে তিনি বেকন লবণ ব্যবহার করে তাদের নিজেদের বিএলটি ককটেইল বা বেকনযুক্ত ব্লাডি ম্যারি পানীয় তৈরী করতে পরামর্শ দিয়েছেন। ২০০৯ সালে এ্যাসোসিয়েটেড প্রেস-এর একটি রেস্তরাঁ পর্যালোচনায় তারা এ্যালেক্সান্ড্রিয়া, ভার্জিনিয়ার মিশ্রণবিদ টড থ্র্যাসার-এর তৈরী করা বিএলটি ককটেইলটিকে বর্ণনা করেন যে এটি 'একটি মন-টলানো, জিভে জল আসার পালায় ভরা একটি পানীয়। লেটুসের জল দিয়ে তৈরী একটি বড় বরফের টুকরা গ্লাসটির মধ্যে যেন নোঙ্গর করে আছে যার কানায় বেকন লবণ ছিটানো আছে। স্বচ্ছ টমেটো জল এবং বেকন-মিশ্রিত ভদকা একত্রে ঝাঁকিয়ে লেটুসের টুকরোর উপর ঢেলে দেয়া হয়।' মেট্রোমিক্স  পানীয়টির এই সংস্করণটিকে 'বেকন-মিশ্রিত ভদকা, টমেটো জল এবং আইসবার্গ লেটুস বরফের একটি প্রাণবন্ত মিশ্রণ' উওম্যান'স ডে  পত্রিকা টড থ্র্যাসারের নিজস্ব তৈরী পানীয়কে যুক্তরাষ্ট্রের 'সবথেকে দারুণ একটি পানীয়' হিসেবে উপস্থাপন করেছে।
এই পানীয়টি ২০১০ সালে 'ভোজন শিল্প অনুষ্ঠান'-এর অংশ হিসেবে পরিবেশন করা হয়, যার সুপারিশ করে দ্য টাইমস।  সংবাদপত্রটি এই পানীয়টিকে 'রথকো'র ক্ষুদ্র সংস্করণ'-এর সাথে তুলনা করে। উইলামেট উইক ২০১১ সালের পোর্টল্যান্ড, অরেগনের গিল্ট ক্লাবের পর্যালোচনা করে, এবং বিএলটি ককটেইলকে তাদের 'আদর্শ খাবার' নিবন্ধের অংশ হিসেবে নির্বাচিত করে। ওগানকুইট, মেইন-এর বিনট্‌লিফস ২০১২ সালে এই পানীয়টি মাইন ম্যাগাজিন-এর এমি কে এ্যান্ডারসনকে পরিবেশন করে, যিনি মন্তব্য করেছেন, 'বিএলটি ককটেইল থেকে কাঠের ধোঁয়ার একটি স্বাদ পাওয়া যায় যা চুমুক দেয়াকে খুবই সহজ করে তোলে।  ২০১২-এর অক্টোবরে সোসিয়েতে পরিয়ে'র নিলিনা ম্যাসন-ক্যাম্পবেল উত্তরপশ্চিম পোর্টল্যান্ড, অরেগন-এর ওয়াল্ডউড নামের প্রতিষ্ঠানে পরিবেশন করা বিএলটি ককটেইলটিকে এদের খাদ্য তালিকার অন্যতম উল্লেখযোগ্য অংশ হিসেবে চিহ্নিত করছেন। দ্য ডেইলী  মেইল  ২০১৩ সালের খাদ্যভূষণের বর্ধিত ব্যবহার সম্বন্ধিয় একটি নিবন্ধে এই পানীয়টির উপর আলোকপাত করেছে এবং সেটিকে তাদের 'পাঁচটি সবথেকে পাগলাটে ককটেইল'-এর তালিকা্য় নিবন্ধ করেছে।.
স্ট্রিট প্রোফিটস
স্ট্রিট প্রোফিটস হ'ল অ্যাঞ্জেলো ডকিনস এবং মন্টেজ ফোর্ড সমন্বিত আমেরিকান পেশাদার কুস্তি দল। তারা ডাব্লিউডাব্লিউই'র সাথে চুক্তিবদ্ধ এবং সংস্থাটির র ব্র্যান্ডে) খেলেন, যেখানে তারা বর্তমান র' টিম চ্যাম্পিয়ন।
এনএক্সটি (২০১৬-২০১৯)
অ্যাঞ্জেলো ডকিন্স এবং কেনেথ ক্র্যাফোর্ডের দল এনএক্সটি-এর ১৬ই মার্চ ২০১৬ এর পর্বে অভিষিক্ত হন, যেখানে তারা হাইপ ব্রোসের কাছে পরাজিত হয়েছিলেন। দলটি ঘরোয়া প্রদর্শনীতে কাজ চালিয়ে যেতে থাকে। এনএক্সটি-র ১২-জুলাই, ২০১৭ এর পর্ব হতে ক্রাফোর্ড (বর্তমানে নাম মন্টেজ ফোর্ড) এবং ডকিন্সকে 'স্ট্রিট প্রোফিটস' হিসাবে নতুন করে পরিচয় করানোর জন্য ভিগনেটে প্রদর্শন শুরু করে। এনএক্সটি-র ৯ আগস্টের পর্বে, তারা দ্য মেট্রো ব্রাদার্সকে পরাজিত করে ঘুরে দাড়ায়। দ্য আইলি টোয়েন্টি, রিডিক মস এবং টিনো সাব্লেটেলি এবং স্থানীয় কুস্তিগীরদের পরাজিত করে জয়ের ধারাবাহিকতা বজায় রাখে স্ট্রিট প্রোফিটস। ১৭ই জানুয়ারি ২০১৮ ফিলাডেলফিয়া এনএক্সটি টেকওভারে অথর অফ পেইন (এওপি) এর কাছে পরাজিত হয়ে পরবর্তী এনএক্সটি ট্যাগ টিম চ্যাম্পিয়নশিপ খেতাব অর্জনে বিফল হয়।  পরবর্তীতে, তারা ডাস্টি রোডস ট্যাগ টিম ক্লাসিকে অংশ নেয়, যেখানে তারা প্রথম রাউন্ডে হেভি মেশিনারিকে পরাস্ত করে, কিন্তু সেমিফাইনালে এওপি-র কাছে পরাজিত হয়েছিল। ২০১৯ সালে স্ট্রিট প্রফিট পুনরায় ডাস্টি রোডস ট্যাগ টিম ক্লাসিকে পঅংশ নেয়, তবে প্রথম দফায় মস্টেচ মাউন্টেনের কাছে পরাজিত হয়। এনএক্সটি-র ১-মে, ২০১৯ পর্বে, ভাইকিং রেইডার্স (এরিক এবং ইভার) এনএক্সটি ট্যাগ টিম চ্যাম্পিয়নশিপটি স্ট্রিট প্রোফিটস দ্বারা চ্যালেঞ্জের শিকার হয়। কিন্তু ফরগটেন সন্স, ওয়ান লর্কান এবং ড্যানি বুর্চ যুক্ত হওয়াতে ম্যাচটি পরিত্যাক্ত হয়ে যায়। এনএক্সটি টেকওভার: ২৫ এ তারা প্রথমবারের মতো এনএক্সটি ট্যাগ টিম চ্যাম্পিয়নশিপ খেতাব অর্জন করে। এনএক্সটি-র জুলাই ১০ পর্বে, স্ট্রিট প্রোফিটস লরকান এবং বুর্চের বিপক্ষে প্রথম ম্যাচে জয় লাভ করে, তবে এনএক্সটি-এর ১৫ ই আগস্টে তারা ও'রেলি এবং ফিশের কাছে এনএক্সটি ট্যাগ টিম চ্যাম্পিয়নশিপ তকমা হারায়।
র' (২০১৯-বর্তমান)
পহেলা জুলাই থেকে স্ট্রিট প্রোফিটস ডাব্লুডাব্লুইই র' ব্যাকস্টেজ সেগমেন্টগুলিতে অংশ নিতে থাকে, যেটি মুলত তরুন প্রজন্মের দর্শকদের আকৃষ্ট করার জন্য শুরু হয়েছিল। তবে ডেভ মেল্টজারের দ্বারা এটি স্পষ্ট যে দলটি তখনও এনএক্সটি রেসলারের আওতাধীন ছিল, এটিকে র'এর কোন অফিসিয়াল অংশগ্রহণ বলা যাবে না। ১১ই অক্টোবর, ডাব্লুডব্লিউই খসড়ার সময় স্ট্রিট প্রোফিটসকে আনুষ্ঠানিকভাবে র'এর অন্তর্ভুক্ত করা হয়। র'-এর ২১-ই অক্টোবর সংস্করণে, স্ট্রিট প্রোফিটস তাদের প্রথম ম্যাচে লুক গ্যাল্লোস এবং কার্ল অ্যান্ডারসনকে পরাজিত করে। সেভিয়র সিরিজে, স্ট্রিট প্রোফিটস ১০ টি দলের ইন্টারব্র্যান্ড ট্যাগ দল ব্যাটেল রয়্যালে অংশ নিয়েছিল যেখানে তারা শেষ ম্যাচ পর্যন্ত টিকে থেকে বিজয়ী ডল্ফ জিগ্লার এবং রবার্ট রোডের দ্বারা পরাজিত হয়ে আসর থেকে বিদায় নেয়।
অন্যান্য মাধ্যমে
স্ট্রিট প্রোফিটস ডাব্লুডাব্লুইউ ২কে১৯-তে খেলার যোগ্য চরিত্র হিসাবে তাদের ভিডিও গেমে আত্মপ্রকাশ করে এবং ডাব্লুডব্লিউই ২কে২০ এ আবার প্রদর্শিত হয়।
ব্যক্তিগত জীবন
ডকিন্স ২৪ জুলাই, ১৯৯০ এ গ্যারি গর্ডনে জন্মগ্রহণ করেছিলেন। তিনি ওহাইও ফেয়ারফিল্ডের এবং হার্পার কলেজের অপেশাদার কুস্তিগীর ছিলেন। ২০২০ সালের জুলাইয়ে ডকিন্স টুইটারের মাধ্যমে ঘোষণা করেন যে তিনি একটি ছেলে সন্তানের বাবা হয়েছেন।
ফোর্ড জন্মগ্রহণ করেন কেনেথ ক্রফোর্ড ৩১ মে, ১৯৯০। তিনি শিকাগো, ইলিনয় থেকে এসেছেন এবং যুক্তরাষ্ট্রের মেরিন কর্পসে চাকরি করতেন।, ইলিনয় থেকে এসেছেন এবং আমেরিকা যুক্তরাষ্ট্রের মেরিন কর্পসে চাকরি করেছেন।
ফোর্ড জন্মগ্রহণ করেন কেনেথ ক্রফোর্ড ৩১ মে, ১৯৯০। তিনি শিকাগো, ইলিনয় থেকে এসেছেন এবং যুক্তরাষ্ট্রের মেরিন কর্পসে চাকরি করতেন। ফোর্ড তার সহকর্মী পেশাদার রেসলার বিয়ানকা বেলার সাথে বিবাহবন্ধনে আবদ্ধ হন এবং তাদের দুটি সন্তান রয়েছে।
সর্দি-কাশি
সর্দি-কাশি, ঠাণ্ডা-কাশি, ঠাণ্ডা লাগা বা সর্দি-জ্বর এক ধরনের ভাইরাসঘটিত সংক্রামক রোগ যা মানবদেহের ঊর্ধ্ব শ্বাসপথ, বিশেষ করে নাকে আক্রমণ করে। এছাড়া এই রোগে গলবিল, অস্থিগহ্বর ও স্বরযন্ত্রও আক্রান্ত হতে পারে। ভাইরাস দ্বারা আক্রান্ত হবার দুই দিন পর বা তারও আগেই এই রোগের লক্ষণ ও উপসর্গগুলি প্রকাশ পেতে পারে। উপসর্গগুলি মধ্যে আছে কাশি, গলাব্যথা, নাসাস্রাব (নাক দিয়ে সর্দি-পানি পড়া), হাঁচি, মাথাব্যথা ও জ্বর। সর্দিকাশিতে অসুস্থ ব্যক্তি সাধারণত ৭ থেকে ১০ দিনের মধ্যেই সুস্থ হয়ে ওঠে, তবে কিছু উপসর্গ তিন সপ্তাহ পর্যন্ত বজায় থাকতে পারে। সর্দিকাশির হওয়া ব্যক্তির অন্য কোনও স্বাস্থ্য সমস্যা থেকে থাকলে তার নিউমোনিয়া অর্থাৎ ফুসফুস প্রদাহ হতে পারে।
এ পর্যন্ত দুই শতেরও বেশি শ্রেণীর ভাইরাস শনাক্ত করা গেছে, যেগুলি সর্দি-কাশি সৃষ্টি করতে পারে, তবে এদের মধ্যে রাইনোভাইরাস (অর্থাৎ "নাসাভাইরাস") সবচেয়ে বেশি পরিলক্ষিত হয়। ভাইরাস বাতাস দ্বারা বাহিত হয়ে আক্রান্ত রোগীর দেহ থেকে ঘনিষ্ঠ সংস্পর্শে থাকে অন্য ব্যক্তির দেহে সরাসরি ছড়াতে পারে; আক্রান্ত রোগী কোনও বস্তু ধরলে সেখানে ভাইরাস লেগে থাকতে পারে, এবং আরেকজন ব্যক্তি সেই বস্তুটি হাতে ধরে পরবর্তীতে মুখে বা নাকে হাত দিলে ভাইরাস পরোক্ষভাবে আক্রমণ করতে পারে। শিশু পরিচর্যা কেন্দ্রে গমনাগমন করলে, ভালো ঘুম না হলে এবং মানসিক চাপের মধ্যে থাকলে সর্দি-কাশিতে আক্রান্ত হবার ঝুঁকি বেশি থাকে। সর্দি-কাশির উপসর্গগুলি ভাইরাসের দ্বারা দেহকলা আক্রমণ বা ধ্বংসের কারণে সৃষ্ট হয় না, বরং মূলত এগুলি ভাইরাসের বিরুদ্ধে দেহের অনাক্রম্যতন্ত্র তথা প্রতিরক্ষাতন্ত্রের প্রতিক্রিয়ার ফসল। সাধারণ সর্দি-কাশির উপসর্গের সাথে ইনফ্লুয়েঞ্জা ভাইরাসের আক্রমণের কারণে সৃষ্ট রোগের উপসর্গের মিল থাকলেও ইনফ্লুয়েঞ্জার ক্ষেত্রে এই উপসর্গগুলির তীব্রতা অনেক বেশি হয়। অধিকন্তু ইনফ্লুয়েঞ্জা হলে নাক দিয়ে পানি পড়ার সম্ভাবনা সাধারণত কম থাকে।
কাশ্মীর টাইমস
কাশ্মীর টাইমস জম্মু ও কাশ্মীর, ভারত থেকে প্রকাশিত একটি ভারতীয় ইংরেজি ভাষার দৈনিক সংবাদপত্র। এটি প্রথম সাপ্তাহিক হিসাবে ১৯৫৪ সালে প্রকাশিত হয়েছিল। ১৯৬৪ সালে এটি দৈনিকে রূপান্তরিত হয়। এই সংবাদপত্রটি জম্মু ও কাশ্মীরের প্রাচীনতম এবং সর্ববৃহৎ প্রচারিত সংবাদপত্র এবং এর মোট সাবস্ক্রিপশন রয়েছে ২০ মিলিয়ন যা বিশ্বব্যাপী "কাশ্মীর বিষয়ক বিষয়ের চাবিকাঠি" নামেও পরিচিত।
সর্দি-কাশি
সর্দি-কাশির জন্য কোনও টিকা নেই। সর্দি-কাশি প্রতিরোধের প্রধান উপায় হল হাত ধুয়ে পরিষ্কার করে রাখা, আধোয়া হাতে চোখ, নাক বা মুখ স্পর্শ না করা, এবং সর্দি-কাশিতে অসুস্থ ব্যক্তির থেকে দূরে থাকা। রোগ প্রতিরোধমূলক মুখোশ পড়লে উপকার হয়, এমন কিছু প্রমাণও পাওয়া গেছে। সর্দি-কাশির জন্য কোনও চিকিৎসা বা ঔষধও নেই, তবে এর উপসর্গগুলি প্রশমন করা সম্ভব। কিছু চিকিৎসা গবেষণার ফলাফল অনুযায়ী উপসর্গগুলি প্রকাশ পাবার ঠিক পরপরই ২৪ ঘণ্টার মধ্যে দস্তাভিত্তিক ঔষধ ব্যবহার করলে উপসর্গের তীব্রতা ও স্থায়িত্ব উভয়ই হ্রাস পাওয়ার সম্ভাবনা থাকে। স্টেরয়েডহীন প্রদাহনিরোধী ঔষধ (NSAID) যেমন আইবুপ্রোফেন প্রদাহজনিত ব্যথা কমাতে সাহায্য করতে পারে। তবে ব্যাকটেরিয়া নিরোধক তথা অ্যান্টিবায়োটিক ব্যবহার করা উচিত নয়। আর কফের ঔষধের কার্যকারিতার তেমন ভাল প্রমাণ নেই।
কাশ্মীর টাইমস
১৯ অক্টোবর ২০২০-এ, কাশ্মীর টাইমসের শ্রীনগর অফিসটি ভারত সরকার কোনও ব্যাখ্যা ছাড়াই সিল করে দিয়েছিল।
সর্দি-কাশি
সর্দি-কাশি মানুষের মধ্যে সবচেয়ে ঘনঘন সংঘটিত সংক্রামক ব্যাধি। গড়ে একজন প্রাপ্তবয়স্ক ব্যক্তি প্রতি বছরে দুই থেকে তিন বার এবং একটি শিশু প্রতি বছরে গড়ে ছয় থেকে আটবার সর্দি-কাশিতে ভুগতে পারে। তবে শীতকালে এই সংক্রমণটি বেশি পরিলক্ষিত হয়। এ কারণেই হয়ত বাংলায় এটিকে "সর্দি-কাশি" বা "ঠাণ্ডা-কাশি" বলে। "সর্দি" কথাটি একটি ফার্সি শব্দ থেকে এসেছে যার অর্থ "ঠাণ্ডা ভাব"। সমগ্র মানব ইতিহাস জুড়েই সর্দি-কাশির সংক্রমণ হয়ে এসেছে।
লক্ষণ ও উপসর্গ
সর্দিজনিত লক্ষণগুলির মধ্যে রয়েছে কাশি, সর্দি, হাঁচি, অনুনাসিক জঞ্জাল এবং গলা ব্যথা, কখনো কখনো পেশী ব্যথা, ক্লান্তি, মাথা ব্যথা এবং ক্ষুধা হ্রাস পায়। প্রায় ৪০% ক্ষেত্রে গলাতে কালশিটে এবং ৫০% ক্ষেত্রে কাশি থাকে৷ যখন এই সমস্যা ঘটে তখন পেশী ব্যথা প্রায় অর্ধেক সময় থাকে। প্রাপ্তবয়স্কদের ক্ষেত্রে সাধারণত জ্বর লক্ষণ হিসাবে দেখা যায় না। তবে এটি শিশু এবং অল্প বয়স্ক শিশুদের মধ্যে এটি সাধারণ লক্ষণ।  কাশি সাধারণত সহনীয় ইনফ্লুয়েঞ্জার তুলনায় হালকা হয়। সাধারণত কাশি এবং জ্বর প্রাপ্তবয়স্কদের মধ্যে ইনফ্লুয়েঞ্জা  হওয়ার বড় সম্ভাবনা নির্দেশ করে। দুইটি এক না হলেও  দুটি অবস্থার মধ্যে অনেকটাই মিল রয়েছে৷ এই সমস্যা সাধারণত সর্দি সৃষ্টিকারী বেশ কয়েকটি ভাইরাস সংক্রামিত সংক্রমণ থেকে হতে পারে৷
দ্য সাঙ্গাই এক্সপ্রেস
দ্য সাঙ্গাই এক্সপ্রেস হল ইম্ফল ভিত্তিক একটি ভারতীয় ইংরেজি দৈনিক সংবাদপত্র, যার প্রচলন ২৭,৫১৩ কপি। এটি মণিপুরী ভাষার সর্বোচ্চ প্রচারিত সংবাদপত্র।